F-Cee & Shyann se mooi troue by Hertford Country House- Mooi Troues
In die mooi woud tuin van Hertford Country Hotel lyk die bruidspaar soos iets uit 'n sprokies boek. Shyann lyk soos 'n woud godin met haar donker los hangende hare waarin net 'n paar wit blommetjies gevleg is. Nooit sou sy as F-Cee se werknemer kon droom dat haar groot dag in sy arms sou wees nie. Hy steek haar verloofring weg in 'n boek wat sy nooit sou lees nie maar tog die storie van 'n liefdesverhaal begin waarin die paartjie mekaar vind en ewige trou aan mekaar beloof. Die romantiese klein kapel met sy rietdak en houtbalke by Hertford Country Lodge is volmaak vir die gebeurtenis. Eerlikheid en ope kommunikasie is vir die mooi paartjie belangrik. So sal hulle altyd in woeling van mekaar se gevoelens en denke wees.
Ek het vir F-Cee gewerk vir so 2 Jaar en daarna het ons, ons onderskeie paaie gegaan. 'n Paar jaar later het ons mekaar weer raak geloop en dinge het maar net van daar af so uitgewerk!
Die oggend het begin soos enige ander oggend behalwe dat ons so bietjie in mekaar se hare was, nie altyd maanskyn en rose nie. Snaaks genoeg wou hy my met die kabelkarretjies opneem in Hartbeespoort. Ons het daar rong gedwaal en was op pad om iets daar te gaan drink. Hy het skielik 'n geskenkie onder sy baadjie uithaal. Dit was toegedraai in rooi en groen papier om dit te vermom as 'n vroeë kersgeskenk. Daar was 'n boek in waarvan ek glad nie eens kennis gehad het nie. Hy gesê dat daar vir my 'n boodskap binne in is. Toe ek die boek oopmaak gaan dit outomaties na die blad waar daar 'n gat ingesny is. Die ring was binne-in omring met die woorde "Will you marry me," Hy was toe reeds voor my op sy knie.
Ongeveer 2.5 jaar
Eerlikheid en Openlikheid. Deel mekaar se gevoelens, emosies en opinies openlik en wees eerlik daaroor. Moet nie aanvaar dat hy/sy gaan weet wat jy voel of dink nie, want dit werk nie so nie. Leer mekaar ken en verstaan deur te deel en alles onder die son openlik te bespreek.